കോടതി അദാലത്തില് വന് ജനക്കൂട്ടം കാണാത്ത മട്ടില് അധികൃതര് കോട്ടയം: കോവിഡ് മാനദണ്ഡങ്ങള് കാറ്റില്പ്പറത്തി കോടതിയുടെ അദാലത്തില് പങ്കെടുക്കാന് വന് ആള്ക്കൂട്ടം. കോവിഡ് കാലത്ത് പകര്ച്ചവ്യാധി നിയന്ത്രണ വകുപ്പുപ്രകാരം പോലീസ് ചാര്ജു ചെയ്ത കേസുകളുടെ പെറ്റി അടയ്ക്കാനാണു കോട്ടയം ജുഡീഷല് ഫസ്റ്റ് ക്ലാസ് മജിസ്ട്രേറ്റ് കോടതി ഒന്നില് നൂറുകണക്കിനാളുകള് തടിച്ചുകൂടിയത്. കോവിഡ് മാനദണ്ഡങ്ങളും ഗതാഗത നിയമ ലംഘനങ്ങളും ലംഘിച്ചവര്ക്കുള്ള ഒറ്റത്തവണ തീര്പ്പാക്കലിന്റെ ഭാഗമായാണ് അദാലത്ത് നടത്തിയത്. അദാലത്തില് പിഴ ഒറ്റത്തവണയായി അടച്ചു തീര്ക്കാമെന്നതിനാലാണ് ആളുകള് കൂട്ടത്തോടെ എത്തിയത്. ആളുകള് കൂട്ടത്തോടെ എത്തിയിട്ടും പോലീസും കോടതിയിലെ ജീവനക്കാരും യാതൊരു നടപടിയുമെടുത്തില്ലെന്ന് ആക്ഷേപമുണ്ട്. അഞ്ചുപേര് കൂട്ടംകൂടി നിന്നാല് പിഴയീടാക്കുന്ന പോലീസും കോടതിയും കണ്മുന്പില് നൂറുകണക്കിനാളുകള് എത്തിയിട്ടും നടപടിയെടുക്കാത്തതില് വ്യാപക വിമര്ശനമുയര്ന്നു.